เรื่องร้องเรียน: ร้านแผงลอยขายของบนฟุตบาทในซอยหลังสวน บางช่วงวางแผงลอย/รถเข็นกันจนเต็มฟุตบาท ประชาชนแทบเดินไม่ได้ ต้องลงไปเดินบนถนน  วันนี้ฝนตกทุกแผงกางร่ม แล้วคนจะเดินบนฟุตบาทได้อย่างไร เกะกะกันไปหมด ยิ่งหากคนเดินฟุตบาทต้องกางร่มอีก   ฝากเขตดูแลด้วยครับ
การดำเนินการของเจ้าหน้าที่: ฝ่ายเทศกิจ สำนักงานเขตปทุมวัน ขอขอบคุณสำหรับการแจ้งเรื่องดังกล่าว โดยขอเรียนให้ทราบว่า ฝ่ายเทศกิจฯ ได้จัดเจ้าหน้าที่ลงพื้นที่กวดขัน ห้ามมิให้ผู้ค้าจำหน่ายสินค้าในที่สาธารณะ ตาม พรบ.รักษาความสะอาดและความเป็นระเบียบเรียบร้อยของบ้านเมือง พ.ศ.2535 ทั้งนี้จะดำเนินการกวดขันอย่างเป็นประจำ
ความเห็นของผู้แจ้ง: ขอบคุณที่ช่วยดำเนินการ รวมทั้งฝากกวดขันด้วยครับ
พื้นที่: แขวงลุมพินี เขตปทุมวัน กรุงเทพมหานคร